สำหรับน้ำที่ไหลมาท่วมขังในครั้งนี้ เกิดขึ้นจากน้ำฝนที่ตกลงมาอย่างหนักในช่วง 2-3 วันที่ผ่านมา ทำให้มีน้ำท่วมในเขตอ.ลาดยาว อ.แม่วงก์ อ.ชุมตาบง อ.แม่เปินและน้ำบางส่วนจะไหลออกไปทางจ.อุทัยธานี บางส่วนจะไหลหลากมาท่วมตลาดหนองเบน เข้าอ.เมืองและอ.โกรกพระ จ.นครสวรรค์เขื่อนสิริกิติ์ยันยังไม่ระบายน้ำออกนายกิตติ ตันเจริญผอ.เขื่อนสิริกิติ์จ.อุตรดิตถ์ เปิดเผยว่า เขื่อนสิริกิติ์ยังไม่มีแผนการระบายน้ำออกจากเขื่อนเพิ่มขึ้น เนื่องจากสถานการณ์ระดับน้ำแม่น้ำเจ้าพระยาที่เพิ่มสูงขึ้นตั้งแต่จ.นครสวรรค์ ลงไปถึงกรุงเทพฯเริ่มเข้าสู่วิกฤติมากขึ้น หลายพื้นได้รับผลกระทบจากน้ำล้นตลิ่ง และคาดการณ์ว่าน้ำจากจังหวัดภาคเหนือ จะไหลลงมาถึงกรุงเทพฯในวันอาทิตย์นี้(21 ต.ค.)"ขณะนี้เขื่อนระบายน้ำออกเพียงวันละ 5 ล้านลูกบาศก์เมตร ซึ่งเป็นปริมาณน้ำที่ระบายออกน้อยที่สุดในรอบ 35 ปี หรือตั้งแต่สร้างเขื่อนสิริกิติ์มา และจากเดิมต้องระบายน้ำทุกชั่วโมง ปัจจุบัน 2-3 ชั่วโมงระบาย 1 ครั้ง ครั้งละไม่เกิน 5 แสนลูกบาศก์เมตร เพื่อไม่ให้ก้อนน้ำมีขนาดใหญ่กลายเป็นปัญหาเพิ่มระดับน้ำในลุ่มน้ำเจ้าพระยา ขณะนี้ปริมาณน้ำในเขื่อนสิริกิติ์อยู่ที่ 153 เมตรระดับน้ำทะเลปานกลาง คิดเป็น 7,300 ล้านลูกบาศก์เมตร เมื่อเทียบกับปีที่ผ่านมาในเวลาเดียวกันมีปริมาณน้ำต่ำกว่า 9 เมตร และยังสามารถรับน้ำได้อีก 2,200 ล้านลูกบาศก์เมตร เพื่อเก็บกักไว้ใช้เพื่อการเกษตรช่วงหน้าแล้งที่จะถึงนี้"ผอ.เขื่อนสิริกิติ์กล่าว
เขื่อนสิริกิติ์มีปริมาณน้ําที่ระบายออกน้อยที่สุดในรอบกี่ปี 
35 ปี